QLT เจอพิษ “โควิด” กระทบยอดขาย ฉุดผลงานไตรมาส 1 พลิกขาดทุน 1.7 ลบ.
QLT เจอพิษ "โควิด" กระทบยอดขาย ฉุดผลงานไตรมาส 1 พลิกขาดทุน 1.7 ลบ. จากปีก่อนมีกำไรสุทธิ 8.5 ลบ.
13 พ.ค. 2564

บริษัท ควอลลีเทค จำกัด (มหาชน) หรือ QLT รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยปัจจัยที่ส่งผลให้บริษัทมีผลขาดทุนในไตรมาสนี้ เนื่องจากรายได้จากการขายและให้บริการ เท่ากับ 90.11 ล้านบาท ลดลงจากปีก่อน 22.27 ล้านบาท หรือคิดเป็น ร้อยละ 19.82 เนื่องจากบริษัทฯ ได้รับผลกระทบอย่างมากจากสถานการณ์การแพร่ระบาดของโรคติดเชื้อ ไวรัสโคโรนา 2019 (COVID-19) ในระลอกที่ 2ซึ่งมีศูนย์กลางการแพร่เชื้อในจังหวัดระยอง ทำให้บริษัทฯ ไม่สามารถเข้าไปให้บริการในพื้นที่ของลูกค้าได้โดยได้ส่งผลต่อเนื่องมาตั้งแต่เดือนมกราคม 2564 และสถานการณ์เริ่มมีแนวโน้มคลี่คลายในช่วงเดือนกุมภาพันธ์แต่ต่อมาในปลายเดือนมีนาคมถึงเดือนเมษายน ได้เกิดการแพร่ระบาดในระลอกที่ 3 ทำให้บริษัทฯ ได้รับผลกระทบมาก
โดยเฉพาะลูกค้างานตรวจสอบและรับรองในกลุ่มปิโตรเคมีและโรงกลั่น รวมถึงลูกค้ากลุ่มงานทดสอบโดยไม่ทำลายในโครงการ ก่อสร้าง (Fabrication) บางโครงการก็ได้รับผลกระทบเช่นกัน